শার্লট চোপিন

শার্লট চোপিন (জন্ম: ১১ ডিসেম্বর ১৯২২) হলেন একজন ফরাসি যোগব্যায়াম অনুশীলনকারী এবং প্রখ্যাত প্রশিক্ষক যিনি ফ্রান্সে চার দশকেরও বেশি সময় ধরে যোগব্যায়াম চর্চায় এবং প্রশিক্ষণে মানুষের স্বাস্থ্যের উন্নতিতে অবদান রেখেছেন। ভারতের সুপ্রাচীন যোগব্যায়াম অনুশীলনকে ফ্রান্সে জনপ্রিয় করে তুলোছেন। তারই স্বীকৃতিস্বরূপ ভারত সরকার ২০২৪ খ্রিস্টাব্দে দেশের চতুর্থ সর্বোচ্চ বেসামরিক পুরস্কার পদ্মশ্রী প্রদান করে, যা তাঁর আন্তর্জাতিক স্বীকৃতি।

 জন্ম ও প্রারম্ভিক জীবন 
শার্লট চোপিনের জন্ম ১৯২২ খ্রিস্টাব্দের ১১ ডিসেম্বর জার্মানিতে, বেড়েও ওঠেন সেখানে। তারপর চলে আসেন ফ্রান্সের  আল্‌জাসে। পড়াশোনা ভালো ছিলেন তিনি। স্থানীয় স্কুলে ভালোর জন্য পুরস্কার লাভ করেন। দুর্ভাগ্যবশত দ্বিতীয় বিশ্বযুদ্ধের সময় তারা উদ্বাস্তু হলে তার পিতামাতাকে দক্ষিণ ফ্রান্সে চলে যেতে হয়। সেখানে তিনি ফরাসি রেড ক্রস কাজ পান। দ্বিতীয় বিশ্বযুদ্ধের শেষে ফ্রান্সের পররাষ্ট্র মন্ত্রণালয়ের উপর নির্ভরশীল, ফরাসি প্রধান কমান্ডের কর্তৃত্বাধীন জার্মান বিষয়ক কমিশনে কাজ পান। এরপর কাজ করেন দুটি বেসরকারি কোম্পানিতে। ১৯৫০ এর দশকে তিনি আমদানি রপ্তানি কোম্পানিতে কর্মরত স্বামীর সাথে আফ্রিকা গমন করেন। সেখানে  ক্যামেরুনের দুয়ালা সমুদ্র বন্দরে নির্বাহী সচিব হন এবং সন্তান গ্রহণ করার সময় পর্যন্ত কর্মজীবন ইউরোপ ও আফ্রিকায় অতিবাহিত করেন। পরে ফ্রান্সে ফিরে চার সন্তান প্রতিপালনে ও পারিবারিক জীবন যাপন করতে থাকেন।

১৯৭২ খ্রিস্টাব্দে পঞ্চাশ বৎসর বয়সে শারীরিক অসুস্থতা হতে মুক্তির জন্য যোগব্যায়াম অনুশীলন করতে থাকেন। দশ বছরের অনুশীলনের পর তিনি স্বামীর সাথে ফ্রান্সের অন্য শহর। চেরের সন্নিহিত লেরে নামক এক গ্রামে যান। সেখানে তিনি জীবনের মান উন্নত করতে, স্বাস্থ্যের জন্য যোগব্যায়াম অনুশীলনকে কৃতিত্ব দেন এবং তার যোগ শিক্ষকের পরামর্শে  যোগ শেখান শুরু করেন এবং নিজেও অনুশীলন করতে থাকেন।

 যোগ অনুশীলন, প্রশিক্ষণ ও স্বীকৃতি 
যোগব্যায়ামের অনুশীলনের জন্য তিনি কোনদিন ভারতে আসেন নি। তবে ভারতীয় যোগগুরু  বিকেএস আয়েঙ্গারের কাছ থেকে ১৯৮৫ খ্রিস্টাব্দে প্যারিসে এবং ১৯৮৬ খ্রিস্টাব্দে ট্যুরসে দুবার প্রশিক্ষণ নেন।

চোপিন যোগব্যায়াম অনুশীলনের সাথে সাথেই যোগব্যায়াম শেখানো শুরু করেন এবং গত পাঁচ দশক ধরে হাজার হাজার শিক্ষার্থীকে প্রশিক্ষণ দেন। তিনি তার শহরে একটি যোগ স্টুডিও পরিচালনা করেন এবং সারা দেশে কর্মশালা পরিচালনা করেন।

২০২২ খ্রিস্টাব্দে, তিনি একটি অত্যন্ত জনপ্রিয় টিভি শো (ফ্রান্স'স গট ইনক্রেডিবল ট্যালেন্ট"-এ) তে ৯৯ বছর বয়সী বৃদ্ধার ভূমিকায় অভিনয় করে দর্শকদের মোহিত করেন। ফরাসি রাষ্ট্রপতি এমানুয়েল মাক্রোঁ চোপিন-এর শততম জন্মদিনে শুভেচ্ছাপত্র লেখেন। টাউন হলে তাকে সম্মানসূচক নাগরিকত্ব প্রদান করা হয়। পরদিনই জনপ্রিয় টিভি চ্যানেল তাঁকে "গোল্ডেন লাইক" প্রদানের পূর্বে 'এফআরথ্রি' সিরসাসানা ছবিতে চলচ্চিত্রায়িত করে।

২০২৩ খ্রিস্টাব্দের জুলাই মাসে ভারতের প্রধানমন্ত্রী নরেন্দ্র মোদী ফ্রান্সের জাতীয় দিবসের সম্মানিত অতিথি হিসাবে উপস্থিত হলে চোপিনের সাথে ব্যক্তিগত সৌজন্য সাক্ষাত হয়।

২০২৪ খ্রিস্টাব্দে ৫১ বছরের অনুশীলন ও ৪১ বছরের প্রশিক্ষণের সময়ে সক্রিয় থাকেন। আশ্চর্যজনক বিষয় হল চোপিনের যোগ অনুশীলন ও প্রশিক্ষণ প্রাশ্চাত্যে যোগব্যায়ামের ব্যাপক প্রচারের সুযোগ করে দেয়। তার কাজের স্বীকৃতিতে ভারত সরকার ২০২৪ খ্রিস্টাব্দে তাঁকে দেশের চতুর্থ সর্বোচ্চ বেসামরিক পুরস্কার পদ্মশ্রী প্রদান করে। এবং সামগ্রিক স্বাস্থ্যের জন্য যোগব্যায়ামকে একটি হাতিয়ার হিসেবে প্রচারের জন্য ভারতের রাষ্ট্রপতি চোপিনকে পদ্মশ্রী প্রদান করেন । এই প্রশংসা তাকে ভারতের সাথে সাংস্কৃতিক সম্পর্কের ক্ষেত্রে অবদানের জন্য স্বীকৃত নির্বাচিত অ-ভারতীয়দের মধ্যে স্থান দেয়।

 তথ্যসূত্র 

বিষয়শ্রেণী:অন্যান্য ক্ষেত্রে পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯২২-এ জন্ম